**Atradius** on maailman toiseksi suurin luottovakuuttaja ja osa Catalana Occidente Insurance Group -konsernia. Yhtiöllä on toimistoja yli 50 maassa, ja sen liikevaihto oli vuonna 2023 €2,5 miljardia. Yrityksen tuotteita ovat luottovakuutukset, kaupalliset takaukset ja perintä. AM Best on antanut Atradius-konsernin luottoluokitukseksi "A "(erinomainen) vakain näkymin, ja Moody`s "A1" positiivisin näkymin.

Osakkeenomistajat
-----------------

Atradiuksen toimisto Amsterdamissa Hollannissa.
Grupo Compañía Española de Crédito y Caución, SL (Grupo CyC) omistajayritys omistaa 73,84 % Grupo Catalana Occidentesta. Grupo CyC omistaa 64,23 % Atradius N.V.:n osakkeista. Grupo Catalana Occidente Grupo Catalana Occidente on joko suoraan tai välillisesti ryhmän vakuutusyhtiöiden emoyritys ja listattuna Barcelonan sekä Madridin pörsseissä. GCO omistaa 83,20 % Atradius N.V.:n osakkeista, joista 35,77 % omistaa joko suoraan tai välillisesti 47,43 % emoyritys Grupo CyC.

Historia
--------

Atradiuksen historia juontaa vuoteen 2001, jolloin Gerling Credit (Gerling Kreditversicherung) ja NCM (Nederlandsche Credietverzekering Maatschappij N.V.) yhdistyivät ja syntyi GERLING NCM. Gerling Kreditversicherung (Gerling Credit) perustettiin Saksassa vuonna 1954. Se oli Gerling Group -konsernin luottovakuutuksiin keskittynyt haara. Vuonna 1962 Gerling Credit avasi ensimmäisen kansainvälisen haarakonttorinsa Sveitsiin. Se oli ensimmäinen yksityinen luottovakuuttaja, joka tarjosi vientiluottoturvaa. NCM perustettiin vuonna 1925 tavoitteena parantaa yritysten välistä kaupankäyntiä Hollannissa. Vuonna 1932 NCM solmi sopimuksen Hollannin valtion kanssa vientiluottopalveluiden tuottamisesta paikallisille yrityksille. Sopimus on yhä voimassa. Vuonna 1991 NCM osti Ison-Britannian hallituksen lyhytaikaisia vientiluottoja antaneen Export Credit Guarantee Department (ECGD) -haaran. Vuonna 2004 Gerling NCM vaihtoi nimekseen Atradius. Vuonna 2008 Atradius fuusioitui espanjalaisen vuonna 1929 perustetun Grupo Catalana Occidente S.A. Crédito y Cauciónin kanssa. Atradius on osa Grupo Catalana Occidentea (GCO.MC), joka on yksi johtavista luottovakuutusyhtiöistä Espanjassa sekä maailmanlaajuisesti. Atradius N.V.:n pääkonttori säilyy Amsterdamissa, vaikka omistus siirtyikin espanjalaisille.

Hallinto
--------

Atradius holding-yhtiön johdossa ovat johtoryhmä ja hallintoneuvosto, jotka ohjaavat konserniyritysten toimintaa. Johtoryhmään kuuluvat:

* David Capdevila, toimitusjohtaja, CEO
* Christian van Lint, riskinhallintajohtaja, CRO
* Andreas Tesch, markkinointijohtaja, CMO
* Claus Gramlich-Eicher, talousjohtaja, CFO
* Marc Henstridge, vakuutustoimintojen johtaja, CIO

Johtoryhmään kuuluu viisi jäsentä ja se on vastuussa siitä, että Atradius saavuttaa vaaditut tavoitteet, ja että haluttu tulos saavutetaan valittujen strategioiden ja toimintatapojen kautta. Hallintoneuvostoon kuuluu yhdeksän jäsentä ja sen tehtäviin kuuluu valvoa ja ohjata Atradiuksen ja johtoryhmän toimintaa. Hallintoneuvoston muodostavat seuraavat henkilöt: Xavier Freixes (puheenjohtaja), Hugo Serra, Désirée van Gorp, John Hourican, Carlos Halpern, José María Sunyer, Juan Ignacio Guerrero ja Joaquín Guallar.

Yritysvastuu
------------

Atradiuksen liiketoiminnan kantava ajatus on mahdollistaa kaupankäyntiä. Yritys uskoo, että menestyksekäs kaupankäynti on taloudellisen kasvun edellytys kaikkialla maailmassa. Menestyvät yritykset voivat luoda työpaikkoja ja vähentää köyhyyttä. Atradius toimii läpinäkyvästi ja eettisesti ja noudattaa YK:n kymmentä Global Compact -periaatetta.

Atradius Suomessa
-----------------

Atradiuksen historia Suomessa alkoi vakuutusyhtiö Pohjolasta (nykyisin OP Vakuutus), joka aloitti 1960-luvulla luottovakuutustoiminnan. Saksalaisen Gerling-konsernin norjalainen tytäryhtiö, Gerling Nordic Kredittforsikring AS (GNK) osti Pohjolan luottovakuutustoiminnot vuonna 1999.

Vuonna 1997 Suomessa aloitti toimintansa tanskalainen BG Garanti Forsikringsselskab A/S, jonka Suomeen sivuliikkeen perustanut hollantilainen Nederlandsche Credietverzekering Maatschappij N.V. (NCM) osti vuonna 2001. Vuonna 2003 Gerling ja NCM fuusioituvat ja syntyi Gerling NCM. Vuonna 2004 sen nimi muutettiin muotoon Atradius.

Vuonna 2023 Suomessa työskenteli 25 henkilöä.

Lähteet
-------

1. ↑  Atradius Credit Insurance N.V. sivuliike Suomessa *Kauppalehti*. Viitattu 17.2.2016.
2. ↑  Grupo Catalana Acquires 7% Stake in Atradius from Swiss Re *Insurance Journal*.  20.9.2005. Viitattu 13.3.2017. (englanniksi)
3. ↑  Annual report 2023 *group.atradius.com*.
4. ↑  Financial Strength Ratings - AM Best *group.atradius.com*.
5. ↑  Financial Strength Ratings - Moody's *group.atradius.com*.
6. ↑  Barcelonan pörssi *borsabcn.es*.
7. ↑  Bolsa de Madrid - Data of GRUPO CATALANA OCCIDENTE, S.A. *www.bolsamadrid.es*. Viitattu 28.3.2017.
8. ↑  Vuosikertomus 2020 *group.atradius.com*.
9. ↑  History of Gerling-Konzern Versicherungs-Beteiligungs-Aktiengesellschaft – FundingUniverse *www.fundinguniverse.com*. Viitattu 13.3.2017. (englanniksi)
10. ↑  Tweede Kamer der Staten-Generaal: Deelnemingenbeleid Rijksoverheid; Brief minister over verwerving aandelen Atradius DSB *zoek.officielebekendmakingen.nl*. Viitattu 10.3.2017. (hollanniksi)
11. ↑  Development, United Nations Conference on Trade and (2005-01-01). Information Economy Report 2005. United Nations Publications. *books.google.com*.  [vanhentunut linkki]
12. ↑  Atradius and Crédito y Caución Merger Confirmed *insurancedaily.co.uk*.  Arkistoitu 11.8.2017. Viitattu 10.3.2017.
13. ↑  Reuters - Stock overview *reuters.com*.  Arkistoitu 10.8.2017. Viitattu 29.6.2017.
14. ↑  Atradius Credit Insurance N.V.: Private Company Information - Bloomberg *www.bloomberg.com*. Viitattu 10.3.2017.
15. ↑  Atradiuksen johtoryhmä ja hallintoneuvosto *atradius.fi*.
16. ↑  Atradius maailmanlaajuisesti Atradius. Viitattu 17.2.2016.
17. 1 2  Atradius Suomi: henkilöstö, palvelut, historia Atradius. Viitattu 17.2.2016.

Aiheesta muualla
----------------

* Atradiuksen kotisivut